Za nove godine borbe! (Peščanik NVO, 2016)
Ovom porukom započeli smo 2016. godinu. Godinu borbe protiv ozbiljne opasnosti koja preti da udavi naš grad. Ipak, tada niko od nas nije mogao da predvidi koliko će mulj postati gust, koliko je voda Beograda na vodi zagađena korupcijom, beskrupuloznošću i bahatošću, a sa druge strane, koliko je brana u vidu zakona, struke, slobodnih medija i institucija koja treba da sačuva naše društvo, porozna i krhka. Prethodna, 2015. godina bila je u znaku buđenja građana i okupljanja oko ideje otpora samovoljii bahatosti oličenoj u projektu Beograd na vodi. Prikupljali smo i objavljivali informacije oštetnosti projekta, organizovali brojne protestne akcije, prvi put pokazali patku povodom usvajanja Lex Specialisa, protestovali prilikom isticanja dozvole ilegalnom štandu u Savamali, protestovali opet prilikom potpisivanja ugovora u bivšoj zgradi Geozavoda, i opet prilikom početka gradnje, dok je pola Beograda bilo blokirano, a učesnici protesta privođeni